**IŠRAŠAS**

## ANTIKORUPCIJOS KOMISIJOS INFORMACINĖ PAŽYMA

2022-06-28 Nr. VT-39-(1.13.)

Šiauliai

Posėdis įvyko 2022-06-28, 14:00 – 14:45

Posėdžio vieta: posėdis vyko nuotoliniu būdu naudojant Zoom susitikimų platformą

Posėdžio pirmininkas - Jonas Bartkus

Atsakingasis sekretorius – Indrė Šležienė

Posėdyje dalyvavo komisijos nariai: Zakiras Medžidovas, Vytautas Kabaila, Virginija Remeikienė, Gediminas Beržinis Beržinskas, Vytautas Juškus, Gintautas Lukošaitis, Jolanta Rumbinienė

Posėdyje nedalyvavo: Albina Venciuvienė (apie nedalyvavimą nepranešė), Pranciškus Trijonis (apie nedalyvavimą pranešė el. p.)

Kviestiniai asmenys: Šiaulių miesto savivaldybės administracijos direktorius Antanas Bartulis, Šiaulių miesto savivaldybės administracijos Turto valdymo skyriaus vedėja Ija Jencienė, Turto valdymo skyriaus vyriausioji specialistė Daiva Zeninienė, Miesto ūkio ir aplinkos skyriaus Infrastruktūros poskyrio vedėja Daiva Mečernė

Protokolas surašytas 2022 m. birželio 28 d. posėdžio garso įrašų pagrindu.

DARBOTVARKĖ:

1. Dėl Šiaulių miesto savivaldybėje 2021 – 2022 metais sudarytų vidaus sandorių, jų vertės, kainos nustatymo metodikos aptarimo.
2. SVARSTYTA.

Dėl Šiaulių miesto savivaldybėje 2021 – 2022 metais sudarytų vidaus sandorių, jų vertės, kainos nustatymo metodikos aptarimo.

Komisijos pirmininkas Jonas Bartkus pristatė darbotvarkės klausimą. Šiaulių miesto savivaldybės administracijos direktorius Antanas Bartulis pateikė informaciją, kad 2021 m. vidaus sandorių nebuvo sudaryta, 2022 m. sudaryti du vidaus sandoriai – vienas sandoris sudarytas su UAB „Šiaulių vandenys“, antrasis sandoris sudarytas su UAB „Šiaulių gatvių apšvietimas“. Šiaulių miesto savivaldybės administracijos Turto valdymo skyriaus vedėja Ija Jencienė pristatė vidaus sandorį su UAB „Šiaulių vandenys“, nurodydama, kad sandoris sudarytas 2022 m. balandžio 28 d. „Dėl miesto fontanų ir gertuvių priežiūros ir eksploatacijos“. Sudarytoje sutartyje nustatyti du įkainiai – fontano priežiūros ir eksploatavimo bei gertuvių priežiūros įkainiai, pristatyta, kokios išlaidos sudaro numatytus įkainius, įkainiai palyginti su kitose savivaldybėse nustatytais įkainiais. Pristačius vidaus sandorį su UAB „Šiaulių vandenys“ užduoti patikslinamieji klausimai, į juos atsakė Turto valdymo skyriaus vyriausioji specialistė Daiva Zeninienė, Turto valdymo skyriaus vedėja Ija Jencienė, Administracijos direktorius Antanas Bartulis.

Miesto ūkio ir aplinkos skyriaus Infrastruktūros poskyrio vedėja Daiva Mečernė pristatė vidaus sandorį, kuris buvo sudarytas su UAB „Šiaulių gatvių apšvietimas“ 2022 m. gegužės 27 d. „Dėl vietinės rinkliavos už naudojimąsi Šiaulių miesto savivaldybės tarybos nustatytomis vietomis automobiliams statyti surinkimo, mokėjimo ir leidimų administravimo bei kontrolės paslaugų teikimo“. Paslaugos įkainis dar nėra nustatytas, jis turi būti nustatytas iki paslaugų teikimo pradžios. Pristačius vidaus sandorį, užduoti patikslinamieji klausimai, į juos atsakė Miesto ūkio ir aplinkos skyriaus Infrastruktūros poskyrio vedėja Daiva Mečernė, Administracijos direktorius Antanas Bartulis.

Pasisakė: Jonas Bartkus, Zakiras Medžidovas.

**NUTARTA.** Šiuo klausimu jokių sprendimų nebuvo priimta.

1. Kiti klausimai

Antikorupcijos komisijos pirmininkas Jonas Bartkus pateikė pasiūlymą dėl Šiaulių miesto savivaldybės tinklalapio „Viešųjų pirkimų“ skiltyje esančios informacijos atnaujinimo bei papildymo informacija apie vidaus sandorius.

**NUTARTA.** Šiuo klausimu jokių sprendimų nebuvo priimta.

PRIDEDAMA:

Posėdžio garso ir vaizdo įrašai:

Failų dydis: garso įrašas - 10,2 MB

 garso įrašas - 27 MB

 vaizdo įrašas - 64 MB

 vaizdo įrašas - 154 MB

Įrašas vieną kartą buvo nutrūkęs.

Posėdžio pirmininkas Jonas Bartkus